આ વખતે પોપટ શરમાઇને કહે, ‘‘જુઓ એક સરકારી પોપટ તરીકે તો હું ખાવાનું જ વધારે પસંદ કરું. પરંતુ, હમણા કેટલાંક વર્ષોથી સરકારી માનસિકતા બદલાઇ છે. હવે ખાવા સાથે ફોટા પડાવવાનું પણ એટલું જ ઇમ્પોર્ટન્ટ છે. અમને કહેવામાં આવે છે કે દુશ્મન પણ ફોટો પાડતો હોય કે દુશ્મન ભેગા પણ ફોટો પડતો હોય તો પણ પડાવી જ લેવો. ફોટો ઓપોર્ચ્યુનિટી ક્યારેય જતી નહીં કરવાની અને ફોટો ઓપોર્ચ્યુનિટી હોય જ નહીં તો ઉભી કરવાની. ’’